Държавен вестник, бр. 32, 2026 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  32
№ 158 на Министерския съвет от 1999 г. (ДВ, 
бр. 28 от 2000 г.).
Чл. 4. Законът не се прилага за:
1. таксиметровия превоз на пътници, спе­
циализирания автобусен превоз на пътници 
и случайния автобусен превоз на пътници, 
уредени в Закона за автомобилните превози;
2. сезонния превоз на пътници, уреден в 
Закона за морските пространства, вътрешните 
водни пътища и пристанищата на Република 
България;
3. въздушния превоз на пътници, извършван 
извън обхвата на вътрешните редовни линии, 
определени като обществен транспорт, както и 
за чартърните, бизнес и международни полети.
Раздел II
Принципи
Чл. 5. Планирането, управлението, цифро­
визацията и финансирането на обществения 
транспорт, както и възлагането на задължение 
за извършване на услуга от общ икономически 
интерес за превоз на пътници се извършват 
в съответствие с принципите на:
1. равнопоставеност, свободна конкуренция, 
публичност и прозрачност; 
2. недопускане на дискриминация между 
пътниците по отношение на условията за пре­
воз и предоставянето на превозни документи, 
включително спрямо лица с увреждания и 
лица с намалена подвижност;
3. безопасност и гарантиране на личната 
сигурност на пътниците; 
4. цифрова и оперативна съвместимост на 
информационните системи;
5. стандарти за качество на превозите;
6. достъпност до инфраструктурата за пре­
доставяне на обществен транспорт;
7. защита на социалните права на работни­
ците и служителите в обществения транспорт 
и осигуряване на достойни условия на труд 
при предоставяне на обществените услуги;
8. гарантиране на достъпна мобилност и 
ограничаване на транспортната бедност чрез 
осигуряване на достъп до обществен транспорт 
за всички групи от населението;
9. децентрализирано управление на об­
ществения транспорт чрез разпределение на 
правомощията между държавата и общините.
Раздел III
Институционална рамка
Чл. 6. (1) Министърът на транспорта и 
съобщенията провежда държавната политика 
в областта на обществения транспорт и ко­
ординира взаимодействието между видовете 
транспорт по чл. 3. 
(2) Министърът на транспорта и съобще­
нията утвърждава Националната транспортна 
схема.
(3) Министърът на транспорта и съобще­
нията издава актовете по прилагане на този 
закон и създава и поддържа националните 
информационни системи по този закон.
(4) Националната транспортна схема се 
изготвя след консултации с Националното 
сдружение на общините в Република България.
Чл. 7. Кметовете на общини организират 
обществения транспорт на територията на 
съответната община и си сътрудничат при 
предоставянето на интегрирани обществени 
услуги за превоз на пътници. 
Чл. 8. Изпълнителна агенция „Автомобилна 
администрация“ осъществява координацията 
и контрола на дейността при извършването на 
превоза на пътници с автомобилен транспорт, 
контролира изпълнението на задължения­та
на превозвачите и водачите, извършващи 
превози на пътници, и на собствениците и 
управителите на автогари и е компетентен 
орган по прилагането на Регламент (ЕС) 
№ 181/2011 на Европейския парламент и на 
Съвета от 16 февруари 2011 г. относно правата 
на пътниците в автобусния транспорт и за 
изменение на Регламент (ЕО) № 2006/2004 
(ОВ, L 55/1 от 28 февруари 2011 г.), наричан 
по-нататък „Регламент (ЕС) № 181/2022“.
Чл. 9. Изпълнителна агенция „Железопътна 
администрация“ осъществява координацията 
и контрола на дейността при извършването на 
превоза на пътници с железопътен транспорт 
в качеството си на регулаторен орган в же­
лезопътния транспорт, национален орган по 
безопасността в железопътния транспорт и 
орган за контрол по прилагането на Регламент 
(ЕС) 2021/782 на Европейския парламент и 
на Съвета от 29 април 2021 г. относно пра­
вата и задълженията на пътниците, използ­
ващи железопътен транспорт (ОВ, L 172/1 от
17 май 2021 г.), наричан по-нататък „Регламент 
(ЕС) 2021/782“.
Чл. 10. Изпълнителна агенция „Морска 
администрация“ осъществява координацията 
и контрола на дейността при извършването на 
превозите по вътрешни водни пътища или мор­
ския каботаж в качеството си на национален 
орган за безопасността на корабоплаването и 
национален орган, отговарящ за изпълнението 
на Регламент (ЕС) № 1177/2010 на Европейския 
парламент и на Съвета от 24 ноември 2010 г. 
относно правата на пътниците, пътуващи по 
море или по вътрешни водни пътища, и за 
изменение на Регламент (ЕО) № 2006/2004 
(ОВ, L 334/1 от 17 декември 2010 г.), наричан 
по-нататък „Регламент (ЕС) № 1177/2010“.
Чл. 11. Главна дирекция „Гражданска 
въздухоплавателна администрация“ осъщест­
вява координацията и контрола на дейността 
при извършването на превозите с въздушен 
транспорт в качеството си на регулаторен